Enigheden og ambitionerne i rød blok på Christiansborg virker lige så stor som frustrationen hos de tusindvis af offentligt ansatte, der hver dag bakser med dobbeltregistrering, målstyring og resultatkontrakter udformet af ledende embedsmænd placeret i statens øverste kamre.

På skift har de fem partier i rød blok råbt vagt i gevær og forlangt store forandringer i måden, staten styrer den offentlige sektor på.

Groft sagt skal der overdrages mere tillid til de offentligt ansatte, og de seneste årtiers fokus på new public management og målstyring skal droppes.